CELEX: 32007D0571
Language: et
Date: 2007-08-21 00:00:00
Title: 2007/571/EÜ: Komisjoni otsus, 21. august 2007 , millega muudetakse otsust 2005/307/EÜ Lätis kasutatavate searümpade liigitusmeetodite kinnitamise kohta (teatavaks tehtud numbri K(2007) 3915 all)

23.8.2007   
            
            
               ET
            
            
               Euroopa Liidu Teataja
            
            
               L 218/10
            
         
      KOMISJONI OTSUS,
   21. august 2007,
   millega muudetakse otsust 2005/307/EÜ Lätis kasutatavate searümpade liigitusmeetodite kinnitamise kohta
   (teatavaks tehtud numbri K(2007) 3915 all)
   (Ainult lätikeelne tekst on autentne)
   (2007/571/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Komisjoni otsusega 2005/307/EÜ (2) on Lätis kinnitatud üks searümpade liigitamise meetod.
            
         
               (2)
            
            
               Läti Vabariik on taotlenud komisjonilt luba kasutada kinnitatud meetodi puhul uut valemit ja luba kasutada kahte uut searümpade liigitamise meetodit ning on esitanud proovidissekteerimiste tulemused komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (3) artikli 3 lõikega 3 ette nähtud protokolli teises osas.
            
         
               (3)
            
            
               Kõnealuse taotluse läbivaatamisel on selgunud, et asjaomaste liigitusmeetodite tingimused on täidetud.
            
         
               (4)
            
            
               Käesoleva otsusega ette nähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2005/307/EÜ muudetakse järgmiselt.
   
               1.
            
            
               Artikkel 1 asendatakse järgmisega:
               „Artikkel 1
               Lätis lubatakse searümpade liigitamiseks vastavalt määrusele (EMÜ) nr 3220/84 kasutada järgmisi meetodeid:
               
                           —
                        
                        
                           käsitsimeetod (ZP) ja sellega seotud hindamismeetodid, mille üksikasjad on esitatud lisa 1. osas;
                        
                     
                           —
                        
                        
                           seade Intrascope (Optical Probe) ja sellega seotud hindamismeetodid, mille üksikasjad on esitatud lisa 2. osas;
                        
                     
                           —
                        
                        
                           seade PG 200 (Pork Grader) ja sellega seotud hindamismeetodid, mille üksikasjad on esitatud lisa 3. osas.
                        
                     Käsitsimeetodit (ZP) on lubatud kasutada ainult tapamajades, mille tapamäär ei ületa 200 siga nädalas.”
            
         
               2.
            
            
               Otsuse 2005/307/EÜ lisa asendatakse käesoleva otsuse lisaga.
            
         Artikkel 2
   Käesolev otsus on adresseeritud Läti Vabariigile.
   
      Brüssel, 21. august 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (ELT L 320, 22.12.1993, lk 5).
   
      (2)  ELT L 98, 16.4.2005, lk 42.
   
      (3)  EÜT L 285, 25.10.1985, lk 39. Määrust on viimati muudetud määrusega (EÜ) nr 1197/2006 (ELT L 217, 8.8.2006, lk 6).
   
      LISA
      
         
            „LISA
            SEARÜMPADE LIIGITUSMEETODID LÄTIS
            1.   OSA
            Käsitsimeetod (ZP)
            
                        1.
                     
                     
                        Searümpade liigitamiseks kasutatakse käsitsimeetodit (ZP).
                     
                  
                        2.
                     
                     
                        Meetodi puhul kasutatakse väikest joonlauda ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        
                           
                               = 61,689 – 0,658x1 + 0,109x2
                           
                        
                        kus:
                        
                                    
                                       
                                 
                                 
                                    =
                                 
                                 
                                    tailiha arvestuslik protsendimäär rümbas,
                                 
                              
                                    x1
                                    
                                 
                                 
                                    =
                                 
                                 
                                    nähtava peki paksus poolitatud rümba keskjoonel, mõõdetuna millimeetrites punktis G – nimmelihase kõige õhem osa,
                                 
                              
                                    x2
                                    
                                 
                                 
                                    =
                                 
                                 
                                    nähtava lihase paksus poolitatud rümba keskjoonel, mõõdetuna millimeetrites punktis M – ühendusjoon nimmelihase koljupoolse otsa ja selgrookanali selgmise seina vahel.
                                 
                              Valem kehtib 50–100 kilogrammi kaaluvate rümpade puhul.
                     
                  2.   OSA
            Intrascope (Optical Probe)
            
                        1.
                     
                     
                        Searümpade liigitamiseks kasutatakse Taani ettevõtte SFK toodetud seadet Intrascope (Optical Probe).
                     
                  
                        2.
                     
                     
                        Seade on varustatud kuusnurkse sondiga, mille maksimaalne laius on 12 mm (ja 19 mm sondi tipus oleva tera juures) ja millel on näidik, valgusallikas ja liikuv millimeeterskaalaga silinder; anduri mõõteulatus on 8–50 millimeetrit.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        
                           
                               = 71,964 – 0,756x
                        
                        kus:
                        
                                    
                                       
                                 
                                 
                                    =
                                 
                                 
                                    tailiha arvestuslik protsendimäär rümbas,
                                 
                              
                                    x
                                 
                                 
                                    =
                                 
                                 
                                    seljapeki paksus millimeetrites, mõõdetuna rümba vasakult küljelt 6 cm rümba keskjoonest, viimase ribi tagant.
                                 
                              Valem kehtib 50–100 kilogrammi kaaluvate rümpade puhul.
                     
                  3.   OSA
            PG 200 (Pork Grader)
            
                        1.
                     
                     
                        Searümpade liigitamiseks kasutatakse Taani ettevõtte SFK toodetud seadet PG 200 (Pork Grader).
                     
                  
                        2.
                     
                     
                        Seade on varustatud manuaalse mõõteseadmega, mille mõõteulatus on 9–150 millimeetrit, ja sellega seotud arvutisüsteemiga, mis salvestab andmed ja arvutab rümba tailihasisalduse.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        
                           
                               = 71,938 – 0,928x1 + 0,013x2
                           
                        
                        kus:
                        
                                    
                                       
                                 
                                 
                                    =
                                 
                                 
                                    tailiha arvestuslik protsendimäär rümbas,
                                 
                              
                                    x1
                                    
                                 
                                 
                                    =
                                 
                                 
                                    seljapeki paksus millimeetrites, mõõdetuna rümba vasakult küljelt 7 cm rümba keskjoonest, viimase ribi tagant,
                                 
                              
                                    x2
                                    
                                 
                                 
                                    =
                                 
                                 
                                    lihase paksus millimeetrites, mõõdetuna rümba vasakult küljelt 7 cm rümba keskjoonest, viimase ribi tagant.
                                 
                              Valem kehtib 50–100 kilogrammi kaaluvate rümpade puhul.”